Suresh 102 Views
బకాయిల రికవరీకి బ్యాంకులు ఇ-వేలం!
ముంబై, ఆగస్టు 26: ప్రభుత్వరంగంలోని భారతీయ స్టేట్‌బ్యాంకు, పంజాబ్‌ నేషనల్‌ బ్యాంకులు బకా యిల రికవరీలకు ఎక్కువగా స్థిరాస్తులు వేలం ప్రకటించాయి. ఎస్‌బిఐ అయితే ఇందుకోసం మెగా ఇ-వేలం నిర్వహిస్తోంది. మొత్తం 1107 స్థిరాస్తులను ఆన్‌లైన్‌లో సెప్టెంబరు ఏడవ తేదీ వేలంలో కొనుగోలు చేయాలని నిర్ణయించింది. మొత్తంగాచూస్తే ఆస్తులు బేస్‌ధర రూపంలోనే రూ.2500 కోట్లు ధరలు పలుకుతున్నాయి.
గురువారం పెదపెద్ద ప్రకటనలతో ఎస్‌బిఐ వెలుగులోనికి వచ్చింది. ఆఫీసు లు, సాపులు, నివాసాలు, ఫ్యాక్టరీలు, ప్లాట్లు మొత్తం వేలం వేస్తున్నట్లు ప్రకటించింది. కొనుగోలు దారులను ఆకర్షిఇంచేందుకు గృహరుణాలను అందుబాటుధరల్లో బిడ్డర్లకు అందిస్తామని ప్రకటించింది. ఎస్‌బిఐ బిడ్డర్లు మూడు వెబ్‌సైట్ల ద్వారా వేలంలో పాల్గొనేందుకు అవకాశం కలుగుతోంది. ఒక వ్యూహం ప్రకారం బకాయిల రికవరీకి ఎస్‌బిఐ కొంత ముందు చూపుతో వ్యవహరిస్తోంది. గత ఏడాది నుంచి ఇవేలం మరింత ముమ్మరంచేసింది. దీనితో త్రైమాసికం వారీగా మంచి స్పందన వస్తుండ టంతో రికవరీ తీరు కూడా మెరుగుపడింది. ఈ వేలం ప్రక్రియ పారదర్శకంగా కనిపిస్తుండటంతో ఎక్కువ మంది నివాసగృహాలు కొనుగోలుకు ఆసక్తిచూపిస్తు న్నారు. పారిశ్రామిక యూనిట్లపరంగాచూస్తే ఆర్థికవృద్ధి ఆధారంగా కొనుగోళ్లు జరుగుతున్నాయి. ఇక వాణిజ్యపరమైన ఆస్తుల వేలంలో కొంత సాధ్యాసాధ్యాల ఆధారంగా కొనుగోళ్లు ఉంటున్నట్లు ఎస్‌బిఐ ఎగ్జిక్యూటివ్‌ ఒకరు వివరించారు. పంజాబ్‌ నేషనల్‌ బ్యాంకు కూడా 786 చదరపు మీటర్ల వాణిజ్య స్థిరాస్తిని ఎంఐడిసి అంధేరి ప్రాంతంలో విక్రయిస్తోంది. రిజర్వుధర 9.6 కోట్లుగా నిర్ణయించింది. శాంతాక్రజ్‌లో 829 చదరపు అడుగుల స్థిరాస్తిని 173 కోట్లకు విక్రయిస్తోంది. సెప్టెంబరు 8వ తేదీ వేలం జరుగుతుంది. ఈ బ్యాంకు కూడా వేలం ప్రక్రియను ప్రముఖంగా ప్రచురించింది.